पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में शालाधाम हनुमानजी के पास गुरुवार शुक्रवार की रात को मनिहारी की दुकान में अज्ञात कारणों से लगी आग से दुकान में रखा सामान आग की भेंट चढ़ गया। पीड़ित सूरजमल खटीक ने हल्का पटवारी राजेश कुमार को घटना की जानकारी दी, लेकिन उनका स्वास्थ्य सही नहीं होने के कारण उन्होंने गिरदावर को अवगत कराने की बात कही पीड़ित ने गिरदावर को घटना की जानकारी दी।
गिरदावर ने घटनास्थल का मौका मुआयना किया एवं आग से हुए नुकसान की रिपोर्ट तैयार की। पीड़ित सूरजमल खटीक ने बताया कि आग लगने से मनिहारी का सामान एवं लाख के चूड़े अनुमानित लागत लगभग 2 लाख रुपए का नुकसान हुआ है। पीड़ित परिवार ने घटना की जानकारी बहरावंडा कला पुलिस को भी दी है। सरपंच रामपति देवी ने पीड़ित परिवार को आर्थिक सहायता प्रदान करने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn